laion/Wikipedia-Exotic huggingface dataset:
Albert Charles Seward

Albert Charles Seward FRS (9. oktoober 1863 Lancaster – 11. aprill 1941 Oxford) oli briti botaanik ja geoloog. Seward oli aastatel 1906–1936 Cambridge'i Ülikooli botaanikaprofessor ja 1922–1924 Londoni Geoloogia Seltsi president. Botaanikuna olid tema erialaks brüoloogia, paleobotaanika ja fükoloogia (vetikad). Tema autorinimi on "Seward". 1898 – valiti Londoni Kuningliku Seltsi liikmeks 1932 – valiti Ameerika Kunstide ja Teaduste Akadeemia välisliikmeks 1936 – rüütlikslöömine (Knight Bachelor) Austraalia polaaruurija John Rymill koos uurimisrühmaga avastas 1936. aastal Antarktika poolsaarel mäestiku ja nimetas selle Sewardi järgi 'Sewardi mäestikuks' (inglise keeles Seward Mountains). 1. juulil 1891 abiellus ta Marian Brewisega (1861–1924). 1927. aastal abiellus Seward Mary Adeliaga. A. C. Seward, "The Wealden Flora", 2. köites A. C. Seward, "Fossil Plants", 4. köites, 1898–1919. A. C. Seward, "The Jurassic Flora", 2. köites 1900–1904. A. C. Seward, Darwin and Modern Science: Essays in Commemoration of the Centenary of the Birth of Charles Darwin and of the Fiftieth Anniversary of the Publication of The Origin of Species, 1909 A. C. Seward, Jurassic Plants from Amurland, 1911 A. C. Seward, Links with the Past in the Plant World, 1921 A. C. Seward, "Plant Life Through the Ages", 1931. SEWARD, Marian, vaadatud 21. märtsil 2017 Seward, Albert Charles, The Wealden Flora: Catalogue of the mesozoic plants in the departement of geology British Museum (Natural History), London British Museum, 1894 Seward, Albert Charles Selles artiklis on kasutatud ingliskeelset artiklit en:Albert Seward seisuga 21.03.2017.
Aleksandr Šaronov

Aleksandr Šaronov (ersa Sharononj Sandra; sündinud 18. veebruaril 1942) on ersa fennougrist ja kirjanik. Šaronov on Ersa rahvuseepose "Mastorava" (tõlkes "Maaema") autor.
Euroopa Liidu energiamärgis

Euroopa Liidu energiamärgis on Euroopa Liidu direktiivide alusel kindlaks määratud dokument, mis tõendab toodete ja ehitiste vastavust energiatõhususe miinimumnõuetele. Energiatõhusust hinnatakse energiaklassidega. Seadme energiatõhususe klassi määramisel võetakse arvesse selle aastast elektritarbimist (kWh/a) standardprogrammi järgi töötamise korral. Energiamärgise andmed esitatakse tootele vastaval etiketil. Energiatõhususe klasse tähistatakse tähtedega A kuni G (USA kooli hindesüsteemi eeskujul). Tõhusaimad (kõige väiksema energiatarbega) on A-klassi seadmed, kõige suurem on energiakulu G-klassi korral (ehitiste puhul lisaklass H). Peale energiakulu võidakse klassifitseerida ka muid kasutusomadusi. Kõigepealt kehtestati energiatõhususe klassid kõige rohkem energiat tarbivatele kodumasinatele, seejärel autodele ja ehitistele. Seoses kodumasinate energiatõhususe paranemisega muutis Euroopa Parlament 2010. aastal nende seadmete energiaklasside tähistust, lisades tõhususe suunas klassid A+, A++ ja A+++ ning jättes ära klassid E, F ja G. Alates 2021. aasta 1. märtsist kasutatakse energiamärgistel ainult klasse A kuni G, mitte A+++ kuni D, nagu varem tehti. Seda uut klassifitseerimissüsteemi kasutatakse järgmiste tooterühmade puhul: külmikud, sügavkülmikud, kliimaseadmed, telerid, kuvarid, pesumasinad, nõudepesumasinad, tolmuimejad) ja mõnda muud liiki seadmetel. Esialgu jääb tühjaks A-klass. See jäetakse tulevastele, veelgi energiatõhusamatele mudelitele. Praeguste tehnoloogiate järgi kõige energiatõhusamad tooted on edaspidi klassides B või isegi C. See tähendab näiteks, et külmikust, millel on praegu A +++ silt, võib saada C-kategooria, ehkki külmik on sama energiatõhus kui varem. Ehitise energiamärgis tõendab projekteeritava või olemasoleva hoone või selle osa (nt korteri) vastavust energiatõhususe miinimumnõuetele. Energiaklass kajastab kütmisele või jahutamisele ning vee soojendamisele, õhuvahetusele ja valgustusele aastas kuluva energia hulka. Energia piirmäärad energiaklassides määratakse sõltuvalt hoone liigist (väikeelamud, korterelamud, ühiskondlikud hooned jms). Energiatõhusus Euroopa Liidu rehvimärgis Energiamärgis (Euroopa Liidu ametlik veebisait) Uued energiamärgistused alates 01.03.2021 Nõuded energiamärgise andmisele ja energiamärgisele "Hoonete energiatõhusus". Originaali arhiivikoopia seisuga 11. jaanuar 2021. Vaadatud 5. aprillil 2021. Energiamärgis (TEA)
Alicante Euroopa Kool

Alicante Euroopa Kool (hispaania keeles Escuela Europea de Alicante) on Hispaanias Alicantes tegutsev Euroopa Koolide süsteemi kuuluv kool, kus õpivad peamiselt Euroopa Liidu institutsioonide töötajate lapsed. Alates 2015. aasta jaanuarist õpetatakse koolis ka eesti keelt. 2015/2016. õppeaastal õppis koolis eesti keelt 4 õpilast. Lasteaia- ja noorema kooliastme juhatajana töötab Katre Mehine. Alicante Euroopa Kool. Eesti Instituudi veebisait. Lasteaia- ja noorema kooliastme juhataja. Alicante Euroopa Kooli veebisait. Alicante Euroopa Kooli veebisait Alicante Euroopa Kool. Eesti Instituudi veebisait
Kompressor

Kompressor (lad compressio 'kokkusurumine') on mootori võllilt/väntvõllilt (mehaaniliselt) käitatav seadeldis gaaside, sealhulgas ka õhu kokkusurumiseks. Kokkusurumise ehk komprimeerimisega suureneb gaasi rõhk, millega kaasneb adiabaatiline temperatuuri tõus. Kompressori ajamiks (käitavaks jõuallikaks) on tavaliselt elektrimootor, sisepõlemismootor või turbiin. Gaasi komprimeerimise tehnika tugineb samadele tööpõhimõtetele, mida rakendatakse pumpades (aine teisaldamise seadmetes). Kompressorite peamised iseloomustussuurused SI ühikutes: väljuva gaasi rõhk MPa; kompressiooniaste ehk rõhutõusuaste (väljuva ja siseneva gaasi rõhkude suhe); tootlikkus m3/s; võimsus kW. Tööpõhimõtte järgi (laiemalt levinud tüübid): kolbkompressor – suletud ruumis (silindris) surub gaasi kokku edasi-tagasi liikuv kolb; kruvikompressor − gaasi edastatakse pöörlevas hammasmehhanismis kruvijooneliselt; hambumises olevad kruvikujulised rootorid suruvad pööreldes sisseimetavat gaasi kokku; telg- ehk aksiaalkompressor – labamasin, kus labadega rootori pöörlemise mehaaniline energia kandub kokkusurutavale gaasile üle piki rootori telge sihiliselt; tsentrifugaalkompressor – labamasin, kus labadega rootori pöörlemisel kokkusurutavale gaasile mõjuv tsentrifugaaljõud paiskab gaasi rootori labade vahelt rõngaskambrisse; jugakompressor − gaasi komprimeerib kiireneva gaasijoa kineetiline energia (nagu jugapumbas). Väljuva gaasi rõhu järgi: vaakumkompressor – vt vaakumpump; madalrõhukompressor – surub gaasi kokku rõhuga 0,1−1,0 MPa; keskrõhukompressor – surub gaasi kokku rõhuga 1,0−10 MPa; kõrgrõhukompressor – surub gaasi kokku rõhuga 10−100 MPa; ülikõrgrõhukompressor – surub gaasi kokku rõhuga üle 100 MPa. Suure töörõhu saamiseks kasutatakse mitmeastmelisi kompressoreid. Tootlikkuse järgi: väikese tootlikkusega – kuni 0,1 m3/s; keskmise tootlikkusega – kuni 0,1−1,0 m3/s; suure tootlikkusega – üle 1,0 m3/s. Suruõhu saamiseks (õhu komprimeerimiseks) kasutatakse peamiselt kolb- ja kruvikompressoreid. Suruõhku kasutatakse suruõhutööriistade käitamiseks (naela- ja klambripüstolid, mutrikeerajad, lihvijad), värvi- ja lakipihustites, rehvide täitmiseks, pindade puhastamiseks jm. Õhukompressorite põhiparameetrid (praktikas kasutatavates ühikutes): suruõhu rõhk, tehniliste andmetes harilikult baarides (1 baar = 0,1 megapaskalit) suruõhu tootlikkus, liitrit minutis (1 l/min = 1,67·10−5 m3/s) suruõhumahuti maht, liitrites võimsustarve, vattides või kilovattides müratase (näiteks 92 detsibelli) Madala müratasemega on kruvikompressorid. Labori kompressorid võivad olla eriti vaiksed ja mitmed neist on ka saadaval koos tõhusate filtreerimis- ja kuivatussüsteemidega. Turbokompressor ENE 4. köide, 1989 "Kompressor" (PDF). Originaali (PDF) arhiivikoopia seisuga 28. detsember 2004. Vaadatud 21. märtsil 2017. Kompressor
Eestlased Hispaanias

Eestlased Hispaanias on Hispaanias elanud või elavad eestlased. Hispaanias on kaks kooli, kus õpetatakse eesti keelt: Rocca al Mare kooli õppekeskus Hispaanias ja Alicante Euroopa Kool. Hispaanias on Eesti Suursaatkond Madridis. Eesti-Hispaania suhted Eestlased Portugalis Facebooki kogukond "Eestlased Hispaanias"
Luksemburgi Eesti Kool

Luksemburgi Eesti Kool on Luksemburgi pealinnas Luxembourgis kohalike aktiivsete eestlaste algatusel tegutsev kool, kus õpetatakse muu hulgas eesti keelt, kultuuri, kirjandust, ajalugu. Kooli õppetöö toimub üks kord kuus nädalavahetusel. Kooli eestvõttel antakse välja ajalehte Mõnikord. Eestlased Luksemburgis Luksemburgi Eesti Selts Luxembourgi I Euroopa Kool http://www.les.lu/index.php?id=11609 (vaadatud 19.03.2017) Koolist Luksemburgi Eesti Seltsi kodulehel Koolist Eesti Instituudi kodulehel
Sunday Mornin' Comin' Down

"Sunday Mornin' Comin' Down" on Kris Kristoffersoni 1969. aastal kirjutatud laul. Tollal veel tundmatu muusiku laul sai tuntuks Ray Stevensi esituses ning jõudis USA country-muusika edetabeli esikohale Johnny Cashi esituses. Laulu salvestas 1970. aastal siiski ka Kristofferson ise. Laul pälvis Cashi esituses 1970. aastal ka Kantrimuusika Assotsiatsiooni auhinna kui aasta laul. Laulu kirjutas Kristofferson ajal, mil ta töötas Columbia Recordsi majahoidjana. Laulu toimetamisest Cashile räägitakse legendi, et Kristofferson oli selle üleandmiseks sõitnud rahvuskaardi helikopteriga Cashi õuele. Laul räägib pohmakast pärast laupäevaõhtust pidu. Stevensi versioon jõudis 1969. aastal kantrimuusika edetabelis 55. kohale ja edetabelis Billboard Hot 100 81. kohale. Laul on ka tema albumil "Have a Little Talk with Myself". 1970. aastal oli laul Johnny Cashi esituses kantrimuusika edetabelis esikohal ja edetabelis Hot 100 46. kohal. Laul ilmus ka Cashi albumil "The Johnny Cash Show", Kris Kristoffersoni albumil "Kristofferson" ja Lynn Andersoni albumil "Rose Garden". Hiljem on laulu salvestanud veel näiteks Frankie Laine (album "Life is Beautiful"; 1977), Shawn Mullins (album "Soul's Core"; 1998), Me First And The Gimme Gimmes (album "Love Their Country"; 2006), Jerry Lee Lewis (album "Mean Old Man"; 2010) ja Willie Nelson (album "Remember Me, Vol. 1"; 2011).
Argentina Eesti Selts Estonia

Argentina Eesti Selts Estonia oli Argentinas Buenos Aireses tegutsev Argentina eestlasi ühendav selts. Selts asutati 12. juulil 1924 nimega Argentina Eesti Selts. Aastatel 1926–1933 kandis selts nime Argentiina Eesti Selts Ühendus. 1933. aastast kuni seltsi tegevuse lakkamiseni 1990. aastate alguses kandis nime Argentina Eesti Selts Estonia. Eestlased Argentinas http://ais.ra.ee/index.php?module=202&op=6&tyyp=1&otsing_id=&id=110000019581[alaline kõdulink] (vaadatud 21.03.2017) Seltsist Rahvusarhiivi AISis
Lõunasäde

Lõunasäde oli Kaplinna Eesti Seltsi ajakiri, millest ilmus vaid üks number (1964 septembris). Ajakirjas räägitakse Lõuna-Aafrika Vabariigi eluolust, samuti Lõuna-Aafrika Vabariigi eestlastest. Lõunakaar Ajakiri digiteerituna Eesti Kirjandusmuuseumi andmebaasis
Li Jiawani suur hõlmikpuukuningas

Li Jiawani suur hõlmikpuukuningas on maailma suurim, 4000–4500 aasta vanune isane hõlmikpuu. Tema kasvukohaks on põllumaa Li Jiawanis (Lebang Village, Huangsi, Fuquan, Guizhou, Hiina). Puu kasvab 1300 m kõrgusel ja on 30 meetri kõrgune. Tüve läbimõõt ida-lääne suunal on 460 ja põhja-lõuna suunal 580 cm. Li Jiawani suure hõlmikpuukuninga ümbermõõt rinna kõrgusel on 15,6 m; tema lehestik varjutab 1200 ruutmeetrit. Tüvel on suured väljakasved – chichi'd. Puu sai juulis 1991 tormiga kõvasti räsida ega ole sellest täielikult taastunud, arvatakse, et see viitab puu peatsele surmale. Li Jiawani suure hõlmikpuukuninga vanus on hinnanguline, saadud välitööde käigus. Kuigi teda peetakse tüve ümbermõõdult maailma suurimaks elavaks hõlmikpuuks, pole ta maailma vanim puu (maailma vanimad puud on männi perekonna Californias kasvavad üksikisendid alamsektsioonist Balfourianae). Zhun Xiang, Yinghai Xiang, Bixia Xiang, ja Peter Del Tredici, The Li Jiawan Grand Ginkgo King, Arnoldia 66(3): 26-30, 2009, vaadatud 19. märtsil 2017 Peter Crane, Ginkgo, The Tree That Time Forgot, Yale University Press, lk 179, 2013 Zhun Xiang, Yinghai Xiang, Bixia Xiang, ja Peter Del Tredici, The Li Jiawan Grand Ginkgo King, Arnoldia 66(3): 26-30, 2009
Tiina Puhkan

Tiina Puhkan (sündinud 1965) on eesti tekstiilikunstnik. Tiina Puhkan on lõpetanud Tallinna Kunstiülikooli 1990. aastal. Ta elab ja töötab vabakutselise tekstiilikunstnikuna Tallinnas. Tiina Puhkan on loonud ka kirikutekstiile. Tema teoste hulka kuuluvad Tallinna Jaani kiriku altari- ja kantslikatete komplektid (12 gobelääni, valmistatud aastatel 2009–2017) ja Tallinna Kaarli kiriku valge ja roheline altari- ja kantslikatete komplekt (6 gobelääni, valmistatud aastatel 2010-2011). 2002 "Leitud aed", Kastellaanimaja galerii 2003 "Eeden", Lühikese Jala Galerii 2004 "Väike uinak", Rahvusooperi Estonia talveaed 2006 "Villased võsad ja siidised salud", Toompea lossi kunstisaal (koos Piret Valguga) 2007 "Võrade varjus", Rahvusooperi Estonia talveaed (koos Piret Valguga) 2008 "Portreestikud", HOP galerii (koos Piret Valguga) 2009 "Kohtumispaik", Kastellaanimaja galerii (koos Maasike Maasikuga) 2010 "Teine kohtumispaik", Toompea lossi kunstisaal (koos Maasike Maasikuga) 2012 "Sallija", HOP galerii 2015 "Talveaed", HOP galerii 2017 "Pühade värvid", Tallinna Jaani kirik Eesti Tarbekunsti- ja Disainimuuseum Tallinna Jaani kirik Tallinna Kaarli kirik 2002 – aasta tekstiilikunstnik 2004 – aasta tekstiilikunstnik 2009 – Tallinna Kaarli kiriku kirikutekstiilide konkursi võit Sigrid Huik, Maasike Maasik, Aet Ollisaar, Tiina Puhkan "Eesti tekstiilikunst 1915–2015“ Eesti Tekstiilikunstnike Liit, 2015. ISBN 9789949385751 ERR-i uudised 07.12.2015 Karin Paulus Kinnas on puu Eesti Ekspress 30. märts 2005 Helju Keskpalu Mõtestatud tekstiilikunst ehib ruumi ja üllatab Postimees 16. märts 2007 Marju Raabe Tallinna Kaarli kirik saab uued kirikutekstiilid Eesti Kirik 5. jaanuar 2010 Marju Raabe Kogudusele sünnipäevaks valge altarikate Eesti Kirik 9. jaanuar 2013 Tiina Puhkani näitus “Talveaed” Hop galeriis Sirp 4. detsember 2015
Belgia Eesti Maja

Eesti Maja Belgias on Belgias asuv Eesti Maja. Eesti Selts Belgias Eestlased Belgias Belgia Maja koduleht
Gangwoni provints

Gangwoni provints (ka Kangwŏni provints, korea omaladinas Gangwon-do) on 1. järgu haldusüksus Lõuna-Korea kirdeosas. Provintsi linnad: Chuncheon (keskus), Gangneung, Samcheok, Sokcho, Taebaek, Wonju ja Donghae. Provintsi koduleht
Hibakujumoku

Hibakujumoku (jaapani keeles 被爆樹木, 'pommitamise üleelanud puud') on jaapanikeelne nimetus puudele, kes plahvatuse epitsentris elasid üle teise maailmasõja ajal 1945. aastal Hiroshimale ja Nagasakile heidetud tuumapommid. Selles artiklis on kasutatud ingliskeelset artiklit en:Hibakujumoku seisuga 21.03.2017. Database of Hibaku Jumoku ― Atomic-Bombed Trees of Hiroshima, detsember 2011, UNITAR Eestikeelsete taimenimede andmebaas
Eesti Selts Belgias

Eesti Selts Belgias (prantsuse keeles Association Estonienne en Belgique) on Belgias Brüsselis tegutsev Belgia eestlasi ühendav selts. Selts on Ülemaailmse Eesti Kesknõukogu liige. Seltsi juhtis pikka aega Liis Dillie-Lindre. Eesti Maja Belgias Eestlased Belgias https://www.esb.ee/ (vaadatud 19.03.2017) Seltsi koduleht Selts Facebookis http://www.eesti.ca/brusselis-alustas-tegevust-eesti-selts-belgias-etv24/article14790
Meie Kodu (Brasiilia)

Meie Kodu oli ajakiri, mis ilmus Brasiilias São Paulos 1933–1936 ning mida andis välja São Paulo Eesti Abiandmise ja Hariduse Selts. 1933–1934 ilmus ajakiri nimega Uus Kodu.[viide?] Uut Kodu ilmus 5 numbrit ja Meie Kodu ilmus 15 numbrit.[viide?] Meie Kodu ilmus sagedusega 6 numbrit aastas. Ajakirja toimetasid Eduard Anderson ja Juhan Kartau. Meie Kodu (Brasiilia) Eesti entsüklopeedia veebiversioonis (vaadatud 21.03.2017)
Chocimsk

Chocimsk (transkribeerituna Hotsimsk, poola keeles Chocimsk) on alev Valgevenes Mahiloŭ oblastis, Chocimski rajooni halduskeskus. Chocimsk asub Mahiloŭ linnast 207 kilomeetri kaugusel Biesiedźi jõe kaldal. Haridust annavad kaks keskkooli, spordikool, internaatkool ja muusikakool. Alevis on kultuurimaja ja kaks raamatukogu. Alevis on toiduainetetööstus, seal valmistatakse ka ehitusmaterjale ja töödeldakse lina. Vaatamisväärsusteks on koduloomuuseum ja osaliselt säilinud XIX sajandi lõpus rajatud ehitistega piirkond, samuti ka kaks XIX sajandil ehitatud õigeusu kirikut. Aastal 1709 mainiti asulat esimest korda kirjalikes allikates. Toona kandis see nime Хоцімль (Chociml) ja kuulus see Mstsisłavi vojevoodkonda. Aastal 1714 oli külas 66 suitsu, seal tegutsesid kõrts ja veski. Samal aastal läks piirkond Radziwillide valdusse, kes rajasid Biesiedźi jõe vastaskaldale alevi nimega Радзівілаў (Radziviłaŭ). Seoses Poola jagamisega läks alev aastal 1772 Venemaa koosseisu, kus hakkas kuuluma Smolenski kubermangu.. Ühtlasi sai sellest Pavel Potjomkini valdus. Aastal 1779 oli alevis õigeusu kirik, seal asusid ka katoliku ja uniaatide kabelid. Chocimskis oli toona 63 kristlaste ja 46 juutide majapidamist, seal tegutses ka sünagoog. Elanikke oli seal toona 568. Aastal 1880 oli alevis 274 maja, seal oli kaks õigeusu kirikut ja alevis tegutses ka kaks juutide palvemaja. Elanikke oli seal 1849, neist 1103 olid juudid. Aastal 1924 läks Chocimsk Valgevene NSV koosseisu. Teise maailmasõja ajal hukkasid Saksa okupatsiooniväed 700 alevi ja selle ümbruskonna elanikku. Tacciana Kozik – valgevene kunstnik Sergei Blažko – Vene astronoom Isak Vinnikaŭ – valgevene filoloog Alaksiej Zarycki – valgevene kirjanik Jelena Darevskaja – Vene ajaloolane "Численность населения на 1 января 2016 г. и среднегодовая численность населения за 2015 год по Республике Беларусь в разрезе областей, районов, городов и поселков городского типа". Originaali arhiivikoopia seisuga 29. mai 2016. Vaadatud 21. märtsil 2017. Мяцельскі А. Хоцімск // Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Kd. 2: Кадэцкі корпус — Яцкевіч. — Мінск: Беларуская Энцыклапедыя, 2005. Lk. 717. http://dir.icm.edu.pl/pl/Slownik_geograficzny/Tom_I/601 Мяцельскі А. Радзівілаў // Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Kd. 3: Дадатак А — Я. — Мінск: Беларуская Энцыклапедыя, 2010. Lk. 384. Alev Valgevene fotoentsüklopeedias Fotod alevist
Aja Kaja

Aja Kaja (Ajakaja, AjaKaja, Aja-kaja) on olnud mitme väljaande nimi: Aja kaja oli 1914-1919 Friedebert Tuglase kirjutatud raamat Aja Kaja oli 1965-1980 USAs (New York) ilmunud ajakiri, mida andis välja Albany-Schenectady Eesti Ühing Aja Kaja (kandnud ka nime AjaKaja), aastast 1989 Kanadas (Edmonton) ilmuv ajakiri, mida annab välja Alberta Eesti Kultuuripärandi Selts Aja-Kaja Vigastatud Sõjameeste Ühingu Tartu osakonna ajakiri, ilmus 1929-1932, 1934-1936. Aja Kaja oli Sielbecki vangilaagris (1944?) ilmunud ajalehe nimi. ...
Henry Morgenthau noorem

Henry Morgenthau noorem (11. mai 1891 New York – 6. veebruar 1967 New York) oli USA poliitik. Ta oli aastatel 1934–1945 Ameerika Ühendriikide rahandusminister. Ta sündis aastal 1891 New Yorgis juudi perekonnas, tema isa oli ettevõtja ja diplomaat Henry Morgenthau vanem. Ta õppis arhitektuuri ja põllumajandust Cornelli Ülikoolis. Esimese maailmasõja ajal teenis ta ohvitserina laevastikus.
Chocimski rajoon

Chocimski rajoon on 2. järgu haldusüksus (rajoon) Mahiloŭ oblastis Valgevenes. Rajooni pindala on 859 km². 2016. aasta seisuga elas seal 10 977 inimest. Rajoon piirneb kagus Venemaa Brjanski oblastiga, kirdes aga Smolenski oblastiga. Tegemist on Valgevene kõige idapoolsema rajooniga. Rajoon moodustati 1924. aastal. See koosneb järgmistest külanõukogudest: Bachany, Batajeva, Biarozki, Biasiedavičy, Zabiałyšyni, Traścino ja Vialikalipaŭski külanõukogu. Halduskeskus on Chocimski alev. Chocimski Püha Kolmainu kirik Tähtsamad jõed on Biesiedź ning selle lisajõed Olšovka ja Žaduńka. Rajooni territoorium asub Orša-Mogiljovi orundis, kõrgeim koht asub Buda küla lähistel (195 m). Looduskaitse all on üle 2500 hektari maad, rajoonis asub viis looduskaitseala ja kümme kaitsealust loodusmälestist. Maavaradest leidub seal turvast, kriiti, merglit, savi, liiva ja dolomiiti. 2009. aasta seisuga olid elanikest 91,96% valgevenelased, 6,92% venelased ja 1,12% oli teistest rahvustest. 75,45% elanike emakeeleks oli valgevene keel, 24% elanike emakeeleks oli vene keel. Koduse keelena kasutas valgevene keelt 37,87% elanikke, vene keelt aga 61,81%. "Численность населения на 1 января 2016 г. и среднегодовая численность населения за 2015 год по Республике Беларусь в разрезе областей, районов, городов и поселков городского тип". Originaali arhiivikoopia seisuga 30. juuli 2017. Vaadatud 21. märtsil 2017. «Дзяржаўны зямельны кадастр Рэспублікі Беларусь» "Arhiivikoopia". Originaali arhiivikoopia seisuga 22. märts 2017. Vaadatud 21. märtsil 2017.{{netiviide}}: CS1 hooldus: arhiivikoopia kasutusel pealkirjana (link)  Chocimski rajoon – pildid, videod ja helifailid Wikimedia Commonsis Rajooni täitevkomitee koduleht (vene keeles) Infot rajooni kohta (valgevene keeles) Rajooni kaart
Paweł Wojciechowski

Paweł Wojciechowski (sündinud 6. juunil 1989) on Poola teivashüppaja. Ta võitis 2008. aasta juunioride maailmameistrivõistlustel hõbemedali. 2011. aastal tuli ta maailmameistriks tulemusega 5.90. Samal aastal püstitas ta Poola välisrekordi 5.91. 2014. aastal võisis ta Euroopa meistrivõistlustel Renaud Lavillenie järel hõbemedali. 2015. aasta maailmameistrivõistlustel ja 2017. aasta Euroopa sisemeistrivõistlustel võitis Wojciechowski pronksmedali. 2019. aasta Euroopa sisemeistrivõistlustel võitis Wojciechowski tulemusega 5.90 kuldmedali. Paweł Wojciechowski Rahvusvahelise Kergejõustikuliidu kodulehel (inglise)
Milvi Thalheim

Milvi Thalheim (sündinud 15. detsembril 1946 Pärispeal) on eesti tekstiilikunstnik. Milvi Thalheim on lõpetanud Eesti NSV Riikliku Kunstiinstituudi magistriõppe tekstiili erialal 1977. aastal. 1985 „Kangad ja kostüüm“ Draakoni Galerii, Tallinn 1987 „Kangad“ Tallinna Kunstihoone Galerii 1992 „Tuulelohed“ galerii Molen, Tallinn 1996 „Kangad“ Raekoja Tarbekunsti Galerii, Tallinn 2006 „Kihistused“ Viinistu Kunstimuuseum, koos Ove Maidlaga 2006 „Crescendo“ Raasiku Rahvamaja, koos Ülle Raadikuga 2007 „Lõimefantaasiad“ Estonia Teatri Talveaed, Tallinn 2000 Scripta Manent II, ergutuspreemia 2004 Lühikese Jala Galerii preemia „Aasta tekstiil" 2006 aasta tekstiilikunstnik Milvi Thalheim on Eesti Tekstiilikunstnike Liidu, Eesti Kunstnike Liidu ja ON-grupi liige. Tekstiilidisain 100
Lay Back in the Arms of Someone

"Lay Back in the Arms of Someone" on Mike Chapmani ja Nicky Chinni kirjutatud laul, mille esitajaks on briti glämmroki ansambel Smokie. Singel anti välja veebruaris 1977. Briti singliedetabelis jõudis laul 12. kohale, Austria, Euroopa, Saksamaa ja Hollandi edetabelites aga esikohale. Singli B-poolel oleva laulu "Here Lies a Man" autorid on Pete Spencer ja Chris Norman. "Lay Back in the Arms of Someone" on aastaid hiljem avaldatud mitmete albumite CD-versioonides, nagu "Gold - 1975-2015" (2015) jt. "Smokie - Lay Back In The Arms Of Someone / Here Lies A Man - RAK - UK - RAK 251". 45cat.com. Vaadatud 21.03.2017. Lay Back In The Arms Of Someone, vaadatud 21.03.2017. Gold 1975-2015 (40th Anniversary Edition), vaadatud 21.03.2017. Laulu "Lay Back in the Arms of Someone" muusikavideo Laulu "Lay Back in the Arms of Someone" sõnad Selles artiklis on kasutatud ingliskeelset artiklit en:Lay Back in the Arms of Someone seisuga 21.03.2017.